Kaakaojauhe

Kaakaojauhe on kaakaopuun siemenistä eli kaakaopavuista valmistettu tuote. Sitä saadaan, kun paahdetut pavut puristetaan massaksi, josta poistetaan kaakaovoi ja joka jauhetaan sitten hienoksi. Kaakaojauhetta käytetään yhtenä kaakaojuoman pääaineosana maidon tai veden lisäksi. Kaakaojauhetta voidaan käyttää myös leivonnaisiin ja jälkiruokiin.

Kaupan makeutetut kaakaojauheet ja kaakaojuomajauheet sisältävät pääasiassa sokeria. Nimikkeellä ”makeutettu kaakaojauhe” saa myydä EU:ssa tuotetta, jossa on vähintään 32 prosenttia kaakaota. ”Kaakaojuomajauheen” pitää sisältää vähintään 25 prosenttia kaakaojauhetta. Loppu on sakkaroosia.Neuvoston direktiivi 73/241/ETY, annettu 24 päivänä heinäkuuta 1973, elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä

Lähteet

Aiheesta muualla

Luokka:Suklaa